Document ID: /fineweb-2-swissfilter-quality_10-filterrobots/filtered/02038.jsonl.gz/5730

Mesemna avantmezdi ha la Polizia chantunala traplà a Cazas in transport d'animals illegal. Il camiun cun portgs era da viadi da la Frantscha en l'Italia. Per spargnar temp vuleva il transport ir tras la Svizra, enstagl via l'Austria, scriva la Polizia chantunala. Il transport internaziunal d'animals sur vias svizras è però scumandà. Vitiers na correspundeva il vehichel betg a pliras prescripziuns svizras ed ils manischunzs avevan surpassà reglas da traffic.
Cun resguard sin il bainstar dals animals ha la polizia laschà cuntinuar il transport. La firma da transport ha stuì deponer ina cauziun.